
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2892 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Άδεια κατοχής Β' θέσης του Καθηγητή Α' βαθμί¬ 
δας Νικολάου Βέττα του Παναγιώτη. 

2 Άδεια κατοχής Β' θέσης του Καθηγητή Α' βαθμί¬ 
δας Πλούταρχου Σακελλάρη του Κωνσταντίνου. 

3 Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Φυτιατρι- 
κή και Περιβάλλον» του Τμήματος Γεωπονίας Φυ¬ 
τικής Παραγωγής και Αγροτικού Περιβάλλοντος 
της Σχολής Γεωπονικών Επιστημών του Πανεπι¬ 
στημίου Θεσσαλίας. 

ΑΠΟΦΑΣΕΙΣ 

Αριθμ. 4671 _ (1) 

Άδεια κατοχής Β' θέσης του Καθηγητή Α' βαθμί¬ 
δας Νικολάου Βέττα του Παναγιώτη. 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 23 παρ. 6 και παρ. 7 του 
ν. 4009/2011, (ΑΊ 95), όπως η τελευταία τροποποιήθηκε 
με τις διατάξεις του άρθρου 30 παρ. 5 του ν. 4452/2017, 
(ΑΊΑ 

2. Τις διατάξεις της παρ. 15 του άρθρου 15 του ν. 
4485/2017 (ΦΕΚ 114/4-8-2017/τ.Α'). 

3. Το 106639/Β1/15.9.2011 έγγραφο του Υπουργείου 
Παιδείας Δια Βίου Μάθησης και Θρησκευμάτων (Διεύ¬ 
θυνση Μελετών Στατιστικής και Οργάνωσης Ανώτατης 
Πανεπιστημιακής Εκπαίδευσης), περί λειτουργίας ορ¬ 
γάνων διοίκησης. 

4. Την 7304/11.1.2015 απόφαση του Συμβουλίου 
του Οικονομικού Πανεπιστημίου Αθηνών (συνεδρίαση 
4η/11.11.2015) για το διορισμό του Εμμανουήλ Για- 
κουμάκη, Καθηγητή του Τμήματος Πληροφορικής της 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών 
(ΥΟΔΔ 823). 

5. Την 198585/Ζ1/07.12.2015 διαπιστωτική πράξη του 
Υπουργού και της Αναπληρώτριας Υπουργού Παιδείας, 


Έρευνας και Θρησκευμάτων, με την οποία διαπιστώνεται 
ο διορισμός του Εμμανουήλ Γιακουμάκη του Αθανασίου, 
Καθηγητή Α'βαθμίδαςτουΤμήματος Πληροφορικήςτης 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών, 
με πλήρη θητεία, από την έκδοση της Διαπιστωτικής 
Πράξης (ΑΔΑ: Β8Ο04653ΠΣ-79Δ). 

6. Την αριθμ. 4015/06-06-2018 Γνωμοδότηση της Νο¬ 
μικής Υπηρεσίας επί της διαδικασίας ένταξης στην κατη¬ 
γορία της μερικής απασχόλησης και την άδεια κατοχής 
δεύτερης έμμισθης θέσης των μελών ΔΕΠ. 

7. Την αριθμ.Τμ. 633/01 -03-2018 αίτηση του Νικόλαου 
Βέττα, με την οποία αιτείται την παραμονή του στην κα¬ 
τηγορία μερικής απασχόλησης κατά το ακαδημαϊκό έτος 
2018-2019, δηλαδή από 01 -09-2018 έως 31 -08-2019 και 
τη χορήγηση άδειας κατοχής δεύτερης έμμισθης θέσης, 
για το ανωτέρω διάστημα, προκειμένου να συνεχίσει να 
ασκεί τα καθήκοντα του Γενικού και Επιστημονικού Δι¬ 
ευθυντή του Ιδρύματος Οικονομικών και Βιομηχανικών 
Ερευνών (Ι.Ο.Β.Ε.). 

8. Την απόφαση της Συνέλευσης του Τμήματος Οικο¬ 
νομικής Επιστήμηςτης Σχολής Οικονομικών Επιστημών 
(συνεδρία: 5η/07-03-2018), η οποία εγκρίνει την αίτηση 
του Καθηγητή Ν. Βέττα για την παραμονή του στην κα¬ 
τηγορία μερικής απασχόλησης και εισηγείται προς την 
Κοσμητεία της Σχολής Οικονομικών Επιστημών τη χο¬ 
ρήγηση άδειας κατοχής δεύτερης έμμισθης θέσης, κατά 
το ακαδημαϊκό έτος 2018-2019, δηλαδή από 01 -09-2018 
έως 31 -08-2019, δεδομένου ότι δεν δυσχεραίνεται ούτε 
παρακωλύεται η εύρυθμη λειτουργία του Τμήματος, 
καθώς ο Καθηγητής θα εκπληρώσει τα προβλεπόμενα 
από τον νόμο και από τις αποφάσεις της Συνέλευσης του 
Τμήματος διδακτικά του καθήκοντα και θα τηρήσει τις 
υποχρεώσεις εξωδιδακτικής απασχόλησης και παρου¬ 
σίας του εντός του Πανεπιστημίου. 

9. Την απόφαση της Κοσμητείας της Σχολής Οικονο¬ 
μικών Επιστημών (συνεδρία: 5η/20-03-2018), η οποία 
εγκρίνει τη χορήγηση άδειας κατοχής δεύτερης έμμι¬ 
σθης θέσης στον Καθηγητή Ν. Βέττα του Παναγιώτη κατά 
το ακαδημαϊκό έτος 2018-2019, δηλαδή από 01 -09-2018 
έως 31-08-2019. 

ΙΟ.Τηναριθμ.Τμ. 1077/17-04-2018 ΠράξηΈνταξηςτης 
Προέδρου τουΤμήματος Οικονομικής Επιστήμης Καθη- 
γήτριας Ε. Αουρή-Δενδρινού, με την οποία ο Νικόλαος 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2892/19.07.2018 


Βέττας, Καθηγητής Α' Βαθμίδας του Τμήματος Οικονο¬ 
μικής Επιστήμης της Σχολής Οικονομικών Επιστημών, 
εντάσσεται στην κατηγορία μερικής απασχόλησης για 
το ακαδημαϊκό έτος 2018-2019, ήτοι από 01-09-2018 
έως 31-08-2019, εφόσον η Κοσμητεία δεσμεύτηκε ότι, 
κατά το ακαδημαϊκό έτος 2018-2019, το ποσοστό των 
Καθηγητών που θα ενταχθούν στην κατηγορία μερικής 
απασχόλησης, συμπεριλαμβανομένου στο ποσοστό 
αυτό του Καθηγητή Ν. Βέττα, δεν θα υπερβαίνει το 5% 
των καθηγητών της οικείας Σχολής στο σύνολο των σα¬ 
ράντα επτά (47) Καθηγητών της Σχολής Οικονομικών 
Επιστημών και διαπίστωσε ότι η παραμονή του Ν. Βέττα 
στην κατηγορία μερικής απασχόλησης δεν δυσχεραίνει 
ούτε παρακωλύει την εύρυθμη λειτουργία του Τμήματος, 
αποφασίζουμε: 

Εγκρίνουμε τη χορήγηση άδειας κατοχής δεύτερης έμ¬ 
μισθης θέσης, στον Νικόλαο Βέττα του Παναγιώτη, Καθη¬ 
γητή Α' βαθμίδαςτουΤμήματος Οικονομικής Επιστήμης 
της Σχολής Οικονομικών Επιστημών του Οικονομικού 
Πανεπιστημίου Αθηνών, για το ακαδημαϊκό έτος 2018- 
2019, ήτοι από 01.09.2018 έως 31.08.2019, στη θέση του 
Γενικού και Επιστημονικού Διευθυντή του Ιδρύματος 
Οικονομικών και Βιομηχανικών Ερευνών (ΙΟΒΕ), με την 
προϋπόθεση ότι ο Ν. Βέττας αναλαμβάνει την υποχρέ¬ 
ωση να μεριμνά για την τήρηση των προβλεπομένων 
στο άρθρο 24 παρ. 1 του ν. 4009/2011, (Α' 195), όπως 
έχει τροποποιηθεί και ισχύει, καθ' όλη τη διάρκεια της 
χορηγούμενης άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ.: 4670 _ (2) 

Άδεια κατοχής Β' θέσης του Καθηγητή Α' βαθμί¬ 
δας Πλούταρχου Σακελλάρη του Κωνσταντίνου. 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1 .Τις διατάξεις του άρθρου 23 παρ. 6 και της παρ. 7 του 
ν. 4009/2011, (Α' 195), όπως η τελευταία τροποποιήθηκε 
με τις διατάξεις του άρθρου 30 παρ. 5 του ν. 4452/2017, 
(Α' 17). 

2. Τις διατάξεις της παρ. 15 του άρθρου 15 του 
ν. 4485/2017 (ΦΕΚ 114/4-8-2017/τ.Α'). 

3. Το 106639/Β1/15.9.2011 έγγραφο του Υπουργείου 
Παιδείας Δια Βίου Μάθησης και Θρησκευμάτων (Διεύ¬ 
θυνση Μελετών Στατιστικής και Οργάνωσης Ανώτατης 
Πανεπιστημιακής Εκπαίδευσης), περί λειτουργίας ορ¬ 
γάνων διοίκησης. 

4. Την 7304/11.1.2015 απόφαση του Συμβουλίου 
του Οικονομικού Πανεπιστημίου Αθηνών (συνεδρί¬ 
αση 4η/11.11.2015) για το διορισμό του Εμμανουήλ 


Γιακουμάκη, Καθηγητή του Τμήματος Πληροφορικής της 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών 
(ΥΟΔΔ 823). 

5. Την 198585/Ζ1 /07.12.2015 διαπιστωτική πράξη του 
Υπουργού και της Αναπληρώτριας Υπουργού Παιδείας, 
Έρευνας και Θρησκευμάτων, μετην οποία διαπιστώνεται 
ο διορισμός του Εμμανουήλ Γιακουμάκη του Αθανασίου, 
Καθηγητή Α'βαθμίδαςτουΤμήματος Πληροφορικήςτης 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών, 
με πλήρη θητεία, από την έκδοση της Διαπιστωτικής 
Πράξης (ΑΔΑ: Β8Ο04653ΠΣ-79Δ). 

6. Την υπ' αρ. πρωτ. 4015/06-06-2018 Γνωμοδότηση 
της Νομικής Υπηρεσίας επί της διαδικασίας ένταξης στην 
κατηγορία της μερικής απασχόλησης και την άδεια κα¬ 
τοχής δεύτερης έμμισθης θέσης των μελών ΔΕΠ. 

7. Την αριθμ. Τμ. 670/05-03-2018 αίτηση του Πλού¬ 
ταρχου Σακελλάρη, με την οποία αιτείται την παραμονή 
του στην κατηγορία μερικής απασχόλησης κατά το ακα¬ 
δημαϊκό έτος 2018-2019, δηλαδή από 01-09-2018 έως 
31-08-2019 και τη χορήγηση άδειας κατοχής δεύτερης 
έμμισθης θέσης, για το ανωτέρω διάστημα, προκειμένου 
να απασχοληθεί ως μέλος των εξής Δ.Σ.: α) Α.Ε. Τσιμέ¬ 
ντων ΤΙΤΑΝ, β) ΗθΙΙ 35 ΈθριΐθΙ ΕθΒείηρ Α.Ε. Χρηματοδοτι¬ 
κών Μισθώσεων, γ) ΈΕΡΑΕ ΗθΙΙββ Χρηματοοικονομικές 
Υπηρεσίες Α.Ε. και δ) ΗθνίνΒ Ελλάς Α.Ε. 

8. Την Απόφαση της Συνέλευσης του Τμήμα¬ 
τος Οικονομικής Επιστήμης της Σχολής Οικονομι¬ 
κών Επιστημών (συνεδρία: 5η/07-03-2018), η οποία 
εγκρίνει την αίτηση του Καθηγητή Πλούταρχου Σα¬ 
κελλάρη για την παραμονή του στην κατηγορία 
μερικής απασχόλησης και εισηγείται προς την Κο¬ 
σμητεία της Σχολής Οικονομικών Επιστημών τη χορή¬ 
γηση άδειας κατοχής δεύτερης έμμισθης θέσης, κατά 
το ακαδημαϊκό έτος 2018-2019, δηλαδή από 01 -09-2018 
έως 31 -08-2019, δεδομένου ότι δεν δυσχεραίνεται ούτε 
παρακωλύεται η εύρυθμη λειτουργία του Τμήματος, 
καθώς ο Καθηγητής θα εκπληρώσει τα προβλεπόμενα 
από τον νόμο και από τις αποφάσεις της Συνέλευσης του 
Τμήματος διδακτικά του καθήκοντα και θα τηρήσει τις 
υποχρεώσεις εξωδιδακτικής απασχόλησης και παρου¬ 
σίας του εντός του Πανεπιστημίου. 

9. Την απόφαση της Κοσμητείας της Σχολής Οικονο¬ 
μικών Επιστημών (συνεδρία: 5η/20-03-2018), η οποία 
εγκρίνει τη χορήγηση άδειας κατοχής δεύτερης έμμι¬ 
σθης θέσης στον Καθηγητή Πλούταρχο Σακελλάρη του 
Κωνσταντίνου κατά το ακαδημαϊκό έτος 2018-2019, δη¬ 
λαδή από 01 -09-2018 έως 31-08-2019. 

10. Την υπ'αριθμ. Τμ. 1078/17-04-2018 Πράξη Έντα¬ 
ξης της Προέδρου του Τμήματος Οικονομικής Επιστή¬ 
μης Καθηγήτριας Ε. Λουρή-Δενδρινού, με την οποία ο 
Πλούταρχος Σακελλάρης, Καθηγητής Α' Βαθμίδας του 
Τμήματος Οικονομικής Επιστήμης της Σχολής Οικονο¬ 
μικών Επιστημών, εντάσσεται στην κατηγορία μερικής 
απασχόλησης για το ακαδημαϊκό έτος 2018-2019, ήτοι 
από 01-09-2018 έως 31-08-2019, εφόσον η Κοσμητεία 
δεσμεύτηκε ότι, κατά το ακαδημαϊκό έτος 2018-2019, 
το ποσοστό των Καθηγητών που θα ενταχθούν στην 







Τεύχος Β' 2892/19.07.2018 

κατηγορία μερικής απασχόλησης, συμπεριλαμβανομέ¬ 
νου στο ποσοστό αυτό του Καθηγητή Πλ. Σακελλάρη, 
δεν θα υπερβαίνει το 5% των καθηγητών της οικείας 
Σχολής στο σύνολο των σαράντα επτά (47) Καθηγητών 
της Σχολής Οικονομικών Επιστημών και διαπίστωσε ότι 
η παραμονή του Π. Σακελλάρη στην κατηγορία μερικής 
απασχόλησης δεν δυσχεραίνει ούτε παρακωλύει την εύ¬ 
ρυθμη λειτουργία του Τμήματος, αποφασίζουμε: 

Εγκρίνουμε τη χορήγηση άδειας κατοχής δεύτερης 
έμμισθης θέσης, στον Πλούταρχο Σακελλάρη του Κων¬ 
σταντίνου, Καθηγητή Α' βαθμίδας του Τμήματος Οικο¬ 
νομικής ΕπιστήμηςτηςΣχολήςΟικονομικών Επιστημών 
του Οικονομικού Πανεπιστημίου Αθηνών, για το ακαδη¬ 
μαϊκό έτος 2018-2019, από 01.09.2018 έως 31.08.2019, 
προκειμένου να απασχοληθεί ως μέλος των εξής Δ.Σ.: 
α) Α.Ε. Τσιμέντων ΤΙΤΑΝ, β) ΗθΙΙ 35 03ρίΐ3ΐ Εθ35ίη9 Α.Ε. 
Χρηματοδοτικών Μισθώσεων, γ) ΈΕΡΑΙ ΗθΙΙββ Χρηματο¬ 
οικονομικές Υπηρεσίες Α.Ε. και δ) ΚονίνΒ Ελλάς Α.Ε., με 
την προϋπόθεση ότι ο Π. Σακελλάρης αναλαμβάνει την 
υποχρέωση να μεριμνά για την τήρηση των προβλεπο- 
μένων στο άρθρο 24 παρ. 1 του ν. 4009/2011, (ΑΊ 95), 
όπως έχει τροποποιηθεί και ισχύει, καθ' όλη τη διάρκεια 
της χορηγούμενης άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 13298/18/ΓΠ (3) 

Εσωτερικός Κανονισμός Λειτουργίας του Προ¬ 
γράμματος Μεταπτυχιακών Σπουδών «Φυτιατρι- 
κή και Περιβάλλον» του Τμήματος Γεωπονίας Φυ¬ 
τικής Παραγωγής και Αγροτικού Περιβάλλοντος 
της Σχολής Γεωπονικών Επιστημών του Πανεπι¬ 
στημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 
ΘΕΣΣΑΛΙΑΣ 

Έχοντας υπόψη: 

1. Τιςδιατάξειςτουάρθρου45,παρ. 1 του ν.4485/2017 
(ΦΕΚ 114/4-8-2017/Α ), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017/Α ), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου να κα¬ 
ταρτίσουν και να δημοσιεύσουν τους Κανονισμούς του 
άρθρου 45» σε συνδυασμό με την αριθμ. 227378/Ζ// 
22-12-2018 εγκύκλιο του ΥΠΠΕΘ. 


3. Την αριθμ. 7511/18/(ΦΕΚ 1680/15-05-2018) Απόφα¬ 
ση της Συγκλήτου, με την οποία ιδρύθηκε το Π.Μ.Σ. «Φυ- 
τιατρική και Περιβάλλον», σε εφαρμογή των διατάξεων 
του άρθρου 32 του ν. 4485/2017 (ΦΕΚ 114/Α'). 

4. Την απόφασή της Συνέλευσης του Τμήματος Γεω¬ 
πονίας Φυτικής Παραγωγής και Αγροτικού Περιβάλλο¬ 
ντος στην αριθμ. 10η/30-05-2018 συνεδρίασή της, με 
την οποία καταρτίστηκε ο Κανονισμός Μεταπτυχιακών 
Σπουδών του Π.Μ.Σ. «Φυτιατρική και Περιβάλλον», 
σύμφωνα με τις διατάξεις των άρθρων 30 έως 37 του 
ν. 4485/2017(ΦΕΚ 114, Α'). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

Άρθρο 1 

Κανονιστικό πλαίσιο 

Το κανονιστικό πλαίσιο για το Πρόγραμμα Μεταπτυ¬ 
χιακών Σπουδών με τίτλο «Φυτιατρική και Περιβάλλον» 
(ΦΕΚ 1680/15-5-2018/Β') συνιστούν η κείμενη νομοθεσία 
(ν. 4485/2017) και ο Κανονισμός Μεταπτυχιακών Σπου¬ 
δών του Πανεπιστημίου Θεσσαλίας. Ο παρών Εσωτε¬ 
ρικός Κανονισμός ρυθμίζει θέματα πέραν του προα- 
ναφερθέντος κανονιστικού πλαισίου. Θέματα που δεν 
αναφέρονται στο παρόντα κανονισμό και στο παραπάνω 
κανονιστικό πλαίσιο ρυθμίζονται από την Συνέλευση 
του Τμήματος (ΣΤ). 

Ο παρών Εσωτερικός Κανονισμός ισχύει από τη δη¬ 
μοσίευσή του στην Εφημερίδα της Κυβερνήσεως. Προ¬ 
κειμένου να αναθεωρηθεί, απαιτείται έγκριση σχετικής 
εισήγησης της 

Επιτροπής Μεταπτυχιακών Σπουδών από τη Συνέλευ¬ 
ση τουΤμήματος. 

Άρθρο 2 

Αντικείμενο - 

Σκοπός του Προγράμματος Μεταπτυχιακών 

Σπουδών (Π.Μ.Σ.) 

1. Αντικείμενο του Προγράμματος Μεταπτυχιακών 
Σπουδών (Π.Μ.Σ.) είναι η επιστημονική κατάρτιση και 
ειδίκευση επιστημόνων σε θέματα σχετικά με τη Φυτια- 
τρική και το Περιβάλλον. 

2. Σκοπός του Προγράμματος αποτελεί: 

Α) Η προαγωγή της επιστημονικής γνώσης και η ανά¬ 
πτυξη της έρευνας σε θέματα που αφορούν τη Φυτια- 
τρική και Περιβάλλον. 

Β) Η δημιουργία ειδικευμένων επιστημόνων ικανών 
να στελεχώσουν υπεύθυνα υπηρεσίες του δημοσίου 
και ιδιωτικού τομέα στα προαναφερόμενα αντικείμενα. 
Οι παραπάνω επιστήμονες θα συμβάλλουν στην ολο¬ 
κληρωμένη φυτοπροστασία των καλλιεργειών και στη 
παραγωγή ασφαλών και υψηλής ποιότητας προϊόντων 
για τον καταναλωτή. 

Άρθρο 3 

Μεταπτυχιακός Τίτλος 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ) με τίτλο «Φυτιατρική και Περιβάλλον». 

Άρθρο 4 

Όργανα διοίκησης Προγράμματος 

Μεταπτυχιακών Σπουδών 

Σύμφωνα με το άρθρο 31 του ν. 4485/2017, τα αρμό¬ 
δια όργανα διοίκησης και λειτουργίας του Π.Μ.Σ. του 
Τμήματος είναι: 

• Η Συνέλευση του Τμήματος Γεωπονίας Φυτικής Παρα¬ 
γωγής και Αγροτικού Περιβάλλοντος του Πανεπιστημίου 
Θεσσαλίας (Σ.Τ.ΤΓΦΠΑΠ) 

• Η Συντονιστική Επιτροπή (Σ.Ε.) του Π.Μ.Σ., 

• Ο Διευθυντής του Π.Μ.Σ. 

Τα καθήκοντα του κάθε οργάνου στο πλαίσιο της δι¬ 
οίκησης του ΠΜΣ περιγράφονται αναλυτικά στον πα¬ 
ραπάνω νόμο. 

Συνέλευση του Τμήματος 

Η Συνέλευση του ΤΓΦΠΑΠ έχει τις εξής αρμοδιότητες: 

1. εισηγείται στη Σύγκλητο δια της Επιτροπής Μετα¬ 
πτυχιακών Σπουδών (άρθρο 32, ν. 4485/2017) την ανα¬ 
γκαιότητα ίδρυσης Π.Μ.Σ., 

2. ορίζει τα μέλη των Σ.Ε., 

3. ορίζει, από τα μέλη της Σ.Ε., το Διευθυντή και τον 
Αναπληρωτή του, 

4. κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

5. συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών, 

6. διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

7. ασκεί κάθε άλλη αρμοδιότητα που προβλέπεται από 
την ισχύουσα νομοθεσία. Συντονιστική Επιτροπή 

Η Συντονιστική Επιτροπή (Σ.Ε.) είναι αρμόδια για την 
παρακολούθηση και το συντονισμό της λειτουργίας του 
προγράμματος. Η Σ.Ε. του Π.Μ.Σ., απαρτίζεται από πέντε 
(5) μέλη Δ.Ε.Π. του Τμήματος, τα οποία έχουν αναλάβει 
μεταπτυχιακό έργο και εκλέγονται από τη Σ.Τ του ΤΓΦΠΑΠ 
για διετή θητεία. Η Σ.Ε. οργανώνει και παρακολουθεί το 
διδακτικό έργο του Π.Μ.Σ., επιλαμβάνεται κάθε πρακτι¬ 
κού ζητήματος οργάνωσης και λειτουργίας του καθώς και 
κάθε άλλου θέματος της ανατίθεται από τη Σ.Τ. ΓΦΠΑΠ 
ενώ οι αποφάσεις της λαμβάνονται με πλειοψηφία. 

Διευθυντής του Π.Μ.Σ 

Ο Διευθυντής του Π.Μ.Σ., είναι μέλος της Σ.Ε και προ¬ 
εδρεύει αυτής. Ορίζεται μαζί με τον αναπληρωτή του με 
απόφαση της Σ.Τ. για διετή θητεία. Είναι μέλος Δ.Ε.Π. πρώ¬ 
της βαθμίδας ή της βαθμίδας του αναπληρωτή καθηγητή 
τουΤμήματος. Ο Διευθυντής συντονίζει την τρέχουσα δρα¬ 
στηριότητα του Π.Μ.Σ., εισηγείται στα αρμόδια όργανα του 
Ιδρύματος για κάθε θέμα που αφορά στην αποτελεσματική 
λειτουργία του προγράμματος και είναι οικονομικός υπεύ¬ 
θυνος του προγράμματος. Ο Διευθυντής δεν μπορεί να έχει 
περισσότερες από δύο (2) συνεχόμενες θητείες. 

Άρθρο 5 

Κατηγορίες Εισακτέων-Αριθμός Εισακτέων 

α) Κατηγορίες Εισακτέων 

Στο Π.Μ.Σ. «Φυτιατρική και Περιβάλλον» γίνονται δε¬ 
κτοί απόφοιτοι Γεωτεχνικών, Γεωπονικών, Πολυτεχνικών, 
και Περιβαλλοντικών Τμημάτων και Τμημάτων Θετικών 
Επιστημών των Πανεπιστήμιων καιΤΕΙ της ημεδαπής ή 
ομοταγών ιδρυμάτων της αλλοδαπής. 


β) Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατά ελάχι¬ 
στο όριο στους τρεις (3) και κατά ανώτατο όριο στους 
δώδεκα (12) μεταπτυχιακούς φοιτητές. 

Άρθρο 6 

Απαραίτητα Προσόντα - Διαδικασία Εισαγωγής - 

Κριτήρια Επιλογής 

α) Απαραίτητα προσόντα για την εισαγωγή στο Π.Μ.Σ. 
είναι: 

1. Πτυχίο Πανεπιστήμιων ήΤΕΙ της ημεδαπής ή ομοταγών 
ιδρυμάτων της αλλοδαπής με βαθμό μεγαλύτερο του 6,5. 

2. Πιστοποιητικό ισοτιμίας και αντιστοιχίας από το Διε¬ 
πιστημονικό Οργανισμό Αναγνώρισης Τίτλων Ακαδημα¬ 
ϊκών και Πληροφόρησης (Δ.Ο.Α.Τ.Α.Π) για όσους έλαβαν 
το πτυχίο από Πανεπιστήμια της αλλοδαπής. 

3. Καλή γνώση της Αγγλικής γλώσσας (τουλάχιστον 
επίπεδο Β2). Η καλή γνώση της αγγλικής γλώσσας απο- 
δεικνύεται από τα πτυχία που αναφέρονται στο Παράρ¬ 
τημα I. Επιπλέον, πτυχιούχοι αγγλόφωνων πανεπιστημί¬ 
ων απαλλάσσονται από την υποχρέωση προσκόμισης 
διπλώματος γλωσσομάθειας. Σε περίπτωση που δεν 
υπάρχουν οι ανωτέρω προϋποθέσεις για την καλή γνώση 
της αγγλικής γλώσσας, οι υποψήφιοι θα εξετάζονται γρα- 
πτώς από επιτροπή που ορίζεται από τη Σ.Ε. του Π.Μ.Σ, 
ώστε να διαπιστώνεται η επάρκεια στην αγγλική γλώσσα. 

γ) Διαδικασία εισαγωγής 

Κάθε χρόνο το Π.Μ.Σ. δημοσιεύει πρόσκληση υπο¬ 
βολής αιτήσεων για εισαγωγή στο Πρόγραμμα Μετα¬ 
πτυχιακών Σπουδών του επόμενου ακαδημαϊκού έτους, 
στον Τύπο και στην ιστοσελίδα του Π.Μ.Σ. Οι ενδιαφε¬ 
ρόμενοι υποψήφιοι φοιτητές υποβάλλουν αίτηση στη 
Γραμματεία του Π.Μ.Σ. στο καθορισμένο, σύμφωνα με 
την πρόσκληση, χρονικό διάστημα. Οι υποψήφιοι, μαζί 
με την αίτηση, υποβάλλουν: 

1. Αναλυτικό βιογραφικό σημείωμα, 

2. Αντίγραφο πτυχίου, 

3. Πιστοποιητικό ισοτιμίας και αντιστοιχίας από το 
ΔΟΑΤΑΠ για όσους έχουν πτυχίο Πανεπιστημίου της 
αλλοδαπής. 

4. Πιστοποιητικό αναλυτικής βαθμολογίας, 

5. Δύο Συστατικές επιστολές από μέλη Δ.Ε.Π. οι οποίες 
πρέπει να σχολιάζουν ουσιαστικά και να αξιολογούν την 
ικανότητα του υποψηφίου ή της υποψήφιας να ανταπε- 
ξέλθει στις απαιτήσεις του Π.Μ.Σ. 

6. Οποιοδήποτε άλλο στοιχείο, το οποίο θα ενισχύσει 
την υποψηφιότητά τους (λοιποί τίτλοι σπουδών, πτυχία 
ξένων γλωσσών, αντίγραφα δημοσιεύσεων ή ανακοινώ¬ 
σεων, αντίγραφα συμβάσεων εργασίας ή έργου, απο¬ 
δεδειγμένη συμμετοχή σε ερευνητικά προγράμματα). 

Η αξιολόγηση των υποψηφίων για το Π.Μ.Σ. γίνεται από 
Τριμελή Επιτροπή Αξιολόγησης Μεταπτυχιακών Φοιτη¬ 
τών απαρτιζόμενη από μέλη ΔΕΠ που έχουν αναλάβει 
μεταπτυχιακό έργο και ορίζεται από τη Σ.Τ. μετά από ει¬ 
σήγηση της Σ.Ε του Π.Μ.Σ. Η Επιτροπή καταρτίζει πλήρη 
κατάλογο των υποψηφίων και ύστερα από τον σχετικό 
έλεγχο, απορρίπτει όσους δεν πληρούν τα τυπικά κριτή¬ 
ρια. Μετά την ολοκλήρωση της διαδικασίας αξιολόγησης 
(γραπτή εξέταση, συνέντευξη και μοριοδότηση κριτηρί- 

ων), καταρτίζεται η σειρά κατάταξης των υποψηφίων και 
ο τελικός πίνακας των επιτυχόντων. Με την περάτωση της 
αξιολόγησης, σε περίπτωση ισοψηφίας, γίνονται δεκτοί 
όλοι οι ισοψηφήσαντες ακόμα και εάν ο μέγιστος αριθμός 
εισακτέων υπερβαίνει τους 12. Ο τελικός πίνακας επιτυ- 
χόντων επικυρώνεται από τη Σ.Τ. εντός τριών εβδομάδων 
από την ημερομηνία διεξαγωγής των συνεντεύξεων. 

δ) Κριτήρια επιλογής 

Η επιλογή των υποψηφίων γίνεται με (α) γραπτή εξέταση, 
(β) αξιολόγηση του φακέλου υποψηφιότητας και (γ) προσω¬ 
πική συνέντευξη του υποψηφίου όπως αναλύεται παρακάτω: 

Α) Γραπτή εξέταση: Οι υποψήφιοι μεταπτυχιακοί φοι¬ 
τητές εξετάζονται σε θέματα σχετικά με το γνωστικό 
αντικείμενο του Π.Μ.Σ. Η ημερομηνία και η εξεταστέα 
ύλη ορίζεται στη πρόσκληση υποβολής αιτήσεων εισα¬ 
γωγής στο Π.Μ.Σ. Η βαθμολογική κλίμακα για την αξι¬ 
ολόγηση της επίδοσης των μεταπτυχιακών φοιτητών 
ορίζεται από μηδέν (0) έως δέκα (10). Για την εισαγωγή 
τους στο Π.Μ.Σ. οι υποψήφιοι πρέπει να πετύχουν βαθμό 
μεγαλύτερο ή ίσο του 5 στη γραπτή εξέταση. 

Β) Αξιολόγηση του φακέλου υποψηφιότητας και προ¬ 
σωπική συνέντευξη: Οι υποψήφιοι μεταπτυχιακοί φοι¬ 
τητές αξιολογούνται με βάση τη βαθμολογική κλίμακα 
μηδέν (0) έως δέκα (10). Για τη βαθμολογία κάθε υπο¬ 
ψηφίου υπολογίζονται ο φάκελος υποψηφιότητας σε 
ποσοστό 80% και η προσωπική συνέντευξη σε ποσοστό 
20%.Τα κριτήρια και η βαθμολόγηση τους αναφέρονται 
στο Παράρτημα II. 

Ο τελικός βαθμός κάθε υποψηφίου προκύπτει από 
το άθροισμα α) του βαθμού της γραπτής εξέτασης σε 
ποσοστό 60% και β) του βαθμού που προκύπτει από την 
αξιολόγηση του φακέλου υποψηφιότητας και της συνέ¬ 
ντευξης σε ποσοστό 40%. Με βάση τον τελικό βαθμό 
καταρτίζεται η τελική σειρά κατάταξης των υποψηφίων. 

Στο Π.Μ.Σ, επιπλέον του αριθμού εισακτέων και ανε¬ 
ξάρτητα από τα προαναφερόμενα κριτήρια, γίνεται 
δεκτός ένας (1) υπότροφος του Ιδρύματος Κρατικών 
Υποτροφιών (Ι.Κ.Υ.) ή άλλων ιδρυμάτων, για το ίδιο ή 
συναφές γνωστικό αντικείμενο του Π.Μ.Σ, καθώς και 
ένας (1) αλλοδαπός υπότροφος του Ελληνικού Κρά¬ 
τους. Σε κάθε περίπτωση θα πρέπει να πληρούνται τα 
απαραίτητα προσόντα για την εισαγωγή στο Π.Μ.Σ. της 
παραγράφου α του άρθρου 6. 

Άρθρο 7 

Εγγραφές και Δηλώσεις Μαθημάτων 

Η Σ.Τ. του ΤΓΦΠΑΠ ανακοινώνει την προθεσμία εγγρα¬ 
φής για τους επιτυχόντες. Αν μετά την πάροδο αυτής της 
προθεσμίας αριθμός υποψηφίων δεν προσέλθει για εγ¬ 
γραφή, τότε η γραμματεία του ΠΜΣ καλεί προς εγγραφή 
τους επιλαχόντες με τη σειρά επιτυχίας τους, μέχρις ότου 
συμπληρωθεί ο προβλεπόμενος αριθμός θέσεων μετα¬ 
πτυχιακών φοιτητών. Οι μεταπτυχιακοί φοιτητές έχουν 
όλα τα δικαιώματα και τις παροχές που προβλέπονται και 
για τους φοιτητές του πρώτου κύκλου σπουδών, πλην του 
δικαιώματος παροχής δωρεάν διδακτικών συγγραμμάτων. 

Η δήλωση των μεταπτυχιακών μαθημάτων σε κάθε 
ακαδημαϊκό εξάμηνο είναι υποχρεωτική και γίνεται 
σε ημερομηνίες που ανακοινώνονται από τη Γραμμα¬ 


τεία του Π.Μ.Σ. Αλλαγή δήλωσης παρακολούθησης 
μπορεί να γίνει μόνο κατά τις 2 πρώτες εβδομάδες 
διδασκαλίας κάθε εξαμήνου και αφορά μόνο σε μά¬ 
θημα επιλογής. 

Άρθρο 8 

Πρόγραμμα Σπουδών-Γλώσσα Διδασκαλίας 
Το Π.Μ.Σ. «Φυτιατρική και Περιβάλλον» διαρκεί δύο 
ακαδημαϊκά εξάμηνα, τα οποία περιλαμβάνουν συνολικά 
7 μαθήματα και εκπόνηση διπλωματικής εργασίας. Για 
την απόκτηση του Διπλώματος Μεταπτυχιακών Σπου¬ 
δών (Δ.Μ.Σ.) απαιτούνται συνολικά 60 Ε(ΙΤ5. 


Τα μαθήματα του προγράμματος, το εξάμηνο διδα¬ 
σκαλίας, η μεταπτυχιακή εργασία και η κατανομή των 
μονάδων Ε0Τ5 δίνονται στον παρακάτω πίνακα: 


Πρώτο Εξάμηνο Σπουδών 

Κωδικός 

Μάθημα 

Μονάδες 

Ε0Τ5 

ΦΚΠ1 

Σύγχρονες στρατηγικές και 
Μέθοδοι αντιμετώπισης εντό¬ 
μων 

5 

ΦΚΠ2 

Ορθολογική αντιμετώπιση 
ασθενειών των φυτών 

5 

ΦΚΠ3 

Φυτοπροστατευτικά προϊό¬ 
ντα: Τύχη στο περιβάλλον και 
στα τρόφιμα, ανάλυση υπο¬ 
λειμμάτων 

5 

ΦΚΠ4 

Διαχείριση ζιζανίων 

5 

ΦΚΠ5 

Μεταπτυχιακή Εργασία 

10 

Δεύτερο Εξάμηνο Σπουδών 

Κωδικός 

Μάθημα 

Μονάδες 

Ε0Τ5 

ΦΚΠ6 

Ειδικά Θέματα Φυτιατρικής 

5 


Επιλογή 

5 


Επιλογή 

5 

ΦΚΠ5 

Μεταπτυχιακή Εργασία 

15 

Μαθήματα επιλογής 

ΦΚΠ7 

Πρωτόκολλα και προγράμμα¬ 
τα σύγχρονης φυτοπροστα¬ 
σίας 

5 

ΦΚΠ8 

Αρχές και μέθοδοι διαγνωστι¬ 
κής Ασθενειών των φυτών 

5 

ΦΚΠ9 

Οικολογία εντόμων 

5 

ΦΚΠ10 

Κλιματική αλλαγή, Βιολογικές 
εισβολές και Φυτοπροστασία 

5 

ΦΚΠ11 

Αντιμετώπιση Εχθρών σε 
Καλλιέργειες υπό κάλυψη, 
Περιαστικές περιοχές και Απο¬ 
θηκευτικούς χώρους 

5 

ΦΚΠ12 

Μέθοδοι Βιοστατιστικής στη 
Φυτιατρική και το Περιβάλλον 

5 

Η γλώσσα διδασκαλίας του Π.Μ.Σ είναι η Ελληνική. 
Το ωρολόγιο πρόγραμμα των μεταπτυχιακών μαθημά¬ 
των ορίζεται από τη Συνέλευση μετά από εισήγηση της 
Σ.Ε. Όλα τα μαθήματα είναι εξαμηνιαίας διάρκειας και 
διδάσκονται στις ημερομηνίες που καθορίζονται από 
το ακαδημαϊκό ημερολόγιο.Το πρόγραμμα μαθημάτων 
δύναται να πραγματοποιείται πρωινές και απογευματι¬ 
νές ώρες. Η διδασκαλία κάθε μεταπτυχιακού μαθήματος 
περιλαμβάνει τουλάχιστον 12 τρίωρες διαλέξεις που θα 
πραγματοποιούνται εντός των 13 εβδομάδων του εξα¬ 
μήνου. 

Άρθρο 8 

Υποχρεώσεις και αξιολόγηση φοιτητών 

α) Οι μεταπτυχιακοί φοιτητές υποχρεούνται: 

■ Να ολοκληρώνουν μέσα στις προβλεπόμενες προ¬ 
θεσμίες: 

- την εγγραφή τους στο Π.Μ.Σ., 

- τις δηλώσεις παρακολούθησης μαθημάτων 

- την υποβολή αιτήσεων για παράταση ή αναστολή 
φοίτησης 

• Να παρακολουθούν ανελλιπώς όλες τις δραστηριό¬ 
τητες του Π.Μ.Σ. 

• Να παρακολουθούν επιτυχώς τα μεταπτυχιακά μαθή¬ 
ματα. Η παρακολούθηση των μαθημάτων του προγράμ¬ 
ματος πιστοποιείται με τη βοήθεια ειδικά διαμορφω¬ 
μένου παρουσιολογίου το οποίο υπογράφεται σε κάθε 
συνάντηση από τον διδάσκοντα και τους μεταπτυχια¬ 
κούς φοιτητές. Η παρακολούθηση των μαθημάτων είναι 
υποχρεωτική. Στην περίπτωση που ένας μεταπτυχιακός 
φοιτητής δεν παρακολούθησε τουλάχιστον το 70% των 
πραγματικών ωρών διδασκαλίας ενός μαθήματος, τότε 
αποκλείεται από τις εξετάσειςτου μαθήματος αυτού και 
υποχρεούται να το παρακολουθήσει κατά το επόμενο 
ακαδημαϊκό έτος. 

• Να προσέρχονται στις προβλεπόμενες εξετάσεις. Η 
διδασκαλία και οι εξετάσεις στο Π.Μ.Σ. γίνονται στην 
ελληνική γλώσσα, ενώ η βιβλιογραφία και αρθρογραφία 
καλύπτει ελληνικές και διεθνείς πηγές. 

• Να συγγράφουν διπλωματική εργασία σε θέμα συνα¬ 
φές με τα μαθήματα του προγράμματος που παρακολου¬ 
θούν, το οποίο μετά από έγκριση της Σ.Ε. επικυρώνεται 
απάτην Συνέλευση του Τμήματος. 

• Να ολοκληρώσουν τις σπουδές τους μέσα στα προ- 
βλεπόμενα χρονικά όρια. 

• Να προσφέρουν επικουρικό έργο στην υποστήριξη 
εργαστηριακών ασκήσεων, σε επιτηρήσεις και γενικότε¬ 
ρα όπου υπάρχει ανάγκη κατά την κρίση της Συνέλευσης 
του Τμήματος. 

■ Να παρακολουθούν τα σεμινάρια και τις διαλέξεις 
που διεξάγονται στοΤμήμα, καθώς επίσης και τις δημόσι¬ 
ες παρουσιάσεις των Μεταπτυχιακών και Διδακτορικών 
Διατριβών. 

• Να τηρούν τον Κώδικα Δεοντολογίας του Πανεπιστη¬ 
μίου Θεσσαλίας. Κάθε είδους λογοκλοπή στις εργασίες 
των μαθημάτων, τις δημοσιεύσεις ή τη συγγραφή των 
Διπλωματικών Εργασιών, επινόηση ερευνητικών δεδο¬ 
μένων και αντιεπιστημονική συμπεριφορά γενικότερα 
απαγορεύεται. Η παράβαση των διατάξεων του Κώδικα 


Δεοντολογίας συνιστά σοβαρό πειθαρχικό παράπτωμα 
που συνεπάγεται την επιβολή κυρώσεων. 

β) Αξιολόγηση Φοιτητών Μαθήματα 

Η αξιολόγηση της προόδου των φοιτητών γίνεται από 
το διδάσκοντα-καθηγητή και μπορεί να περιλαμβάνει 
τελική γραπτή εξέταση, προφορική εξέταση, ενδιάμε¬ 
ση εξέταση, συγγραφή εργασιών, παρουσίαση εργασι¬ 
ών, ή συνδυασμό των ανωτέρω. Σε περίπτωση τελικής 
εξέτασης στο μάθημα αυτή μπορεί να δοθεί μία μόνο 
φορά, αμέσως μετά τη λήξη του εξαμήνου. Η βαθμο¬ 
λογική κλίμακα για την αξιολόγηση της επίδοσης των 
μεταπτυχιακών φοιτητών ορίζεται από μηδέν (0) έως 
δέκα (10). Προβιβάσιμος βαθμός είναι το πέντε (5) και οι 
μεγαλύτεροι του. Προϋπόθεση για την απόκτηση Διπλώ¬ 
ματος Μεταπτυχιακών Σπουδών (Δ.Μ.Σ.) είναι ο γενικός 
μέσος όρος της βαθμολογίας των μαθημάτων να είναι 
μεγαλύτερος ή ίσος του 6,50. 

Σε περίπτωση αποτυχίας στις εξετάσεις κάποιου μα¬ 
θήματος, ο φοιτητής έχει δικαίωμα επανεξέτασης κατά 
την επαναληπτική εξεταστική περίοδο του Σεπτεμβρί¬ 
ου. Αν ο μεταπτυχιακός φοιτητής αποτύχει στην επα¬ 
ναληπτική εξέταση του μαθήματος, θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτησή του, από τριμελή επιτροπή μελών 
Δ.Ε.Π. διδασκόντων του Π.Μ.Σ., οι οποίοι έχουν το ίδιο 
ή συναφές γνωστικό αντικείμενο με το εξεταζόμενο μά¬ 
θημα και ορίζονται από τη Σ.Τ. μετά από εισήγηση της 
Σ.Ε. Από την επιτροπή εξαιρείται ο υπεύθυνος της εξέ¬ 
τασης διδάσκων. Στην περίπτωση που ο μεταπτυχιακός 
φοιτητής αποτύχει ξανά στην εξέταση του μαθήματος 
από την Τριμελή Επιτροπή διαγράφεται από το Π.Μ.Σ. 
Διπλωματική εργασία 

Οι φοιτητές/ριες του Π.Μ.Σ. εκπονούν διπλωματική 
εργασία σε θέματα συναφή με το περιεχόμενο του προ¬ 
γράμματος. Η γλώσσα εκπόνησης διπλωματικής εργασί¬ 
ας είναι η Ελληνική. Επίσης, η διπλωματική εργασία είναι 
ατομική, πρέπει να χαρακτηρίζεται από στοιχεία πρωτο¬ 
τυπίας και να έχει ερευνητικό χαρακτήρα. Την εργασία 
επιβλέπει Τριμελής Εξεταστική Επιτροπή. Στην Τριμελή 
Εξεταστική Επιτροπή συμμετέχουν ο επιβλέπων και δύο 
(2) μέλη Δ.Ε.Π. ή ερευνητές (των βαθμιδών Α', Β' ή Γ'). 

Η Συντονιστική Επιτροπή ύστερα από αίτηση του 
υποψηφίου στην οποία αναγράφεται ο προτεινόμενος 
τίτλος της διπλωματικής εργασίας, ο προτεινόμενος επι- 
βλέπων και επισυνάπτεται περίληψη της προτεινόμενης 
εργασίας, ορίζει τον επιβλέποντα αυτής και συγκροτεί 
την τριμελή εξεταστική επιτροπή για την έγκριση της ερ¬ 
γασίας. Η αίτηση του μεταπτυχιακού φοιτητή θα πρέπει 
να συνυπογράφεται από τον προτεινόμενο επιβλέπων. 
Όλα τα παραπάνω εγκρίνονται από τη Σ.Τ. Κάθε μέλος 
Δ.Ε.Π. μπορεί να επιβλέπει έως τρεις (3) Διπλωματικές 
εργασίες ανά κύκλο σπουδών. 

Είναι δυνατόν ένας φοιτητής με αίτησή του, να ζητήσει 
μία μόνο φορά αλλαγή Επιβλέποντα Καθηγητή αφού 
εξηγήσει γραπτώς και επαρκώς τους λόγους αυτής της 
αλλαγής. Τυχόν αλλαγή του Επιβλέποντα Καθηγητή μπο¬ 
ρεί να συνεπάγεται και αλλαγή του θέματος της διπλω¬ 
ματικής εργασίας καθώς και της τριμελούς εξεταστικής 
επιτροπής. 

Μετά το πέρας της συγγραφής της Διπλωματικής Ερ¬ 
γασίας και έπειτα από τη σύμφωνη γνώμη του επιβλέπο- 
ντα, οι υποψήφιοι παραδίδουν το αντίτυπό της στα μέλη 
της Επιτροπής. Η διπλωματική εργασία κατατίθεται σε 
τελική μορφή στη Γραμματεία του Π.Μ.Σ. τουλάχιστον 
30 ημέρες πριν την τελική εξέταση. Στη συνέχεια αυτή 
υποστηρίζεται δημόσια μετά από σχετική ανακοίνωση 
της Γραμματείας του Προγράμματος ενώπιον της Τρι¬ 
μελούς Επιτροπής. Ο/Η φοιτητής/ρια υποχρεούται να 
παρουσιάσει τους κύριους άξονες της διπλωματικής 
εργασίας και στη συνέχεια να απαντήσει σε ερωτήσεις 
που υποβάλλονται από την Τριμελή Επιτροπή. 

Οι φοιτητές/ριες έχουν την υποχρέωση να προβαίνουν 
σε συμπληρωματικές διορθώσεις στη διπλωματική τους 
εργασία εφόσον αυτό κριθεί απαραίτητο από την Εξε¬ 
ταστική Επιτροπή κατά τη διαδικασία της παρουσίασης. 
Σε αυτήν την περίπτωση θα πρέπει να παραδώσουν το 
τελικό κείμενο μέσα σε περίοδο 15 ημερών από την ημε¬ 
ρομηνία της παρουσίασης. Υπεύθυνος για τον έλεγχο 
των διορθώσεων είναι ο επιβλέπων της διπλωματικής 
εργασίας. 

Η βαθμολογική κλίμακα για την αξιολόγηση της διπλω¬ 
ματικής εργασίας ορίζεται από μηδέν (0) έως δέκα (10). 
Προβιβάσιμος βαθμός είναι το πέντε (5) και οι μεγαλύ¬ 
τεροι του. Η παρουσία του κυρίου επιβλέποντος καθώς 
και τουλάχιστον του ενός εκ των δύο άλλων μελών της 
τριμελούς επιτροπής (δια ζώσης ή με τεχνολογικά μέσα) 
είναι απαραίτητη για τη διεξαγωγή της υποστήριξης. Η 
συγγραφή της διπλωματικής εργασίας γίνεται σύμφω¬ 
να με τον οδηγό συγγραφής που γνωστοποιείται στους 
φοιτητές. 

Η διπλωματική εργασία παραδίδεται στη Γραμματεία 
σε 5 αντίτυπα σε έντυπη μορφή (βιβλιοδετημένα) και 
σε ένα αντίτυπο σε ηλεκτρονική μορφή. Τρία αντίτυπα 
προορίζονται για την Τριμελή Επιτροπή και δυο για τη 
Γραμματεία τα οποία μετά την τελική αξιολόγηση της ερ¬ 
γασίας εντάσσονται στη βιβλιοθήκη του Πανεπιστημίου 
και του ΠΜΣ. Σε κάθε εξεταστική περίοδο ορίζονται ημε¬ 
ρομηνίες υποστήριξης των μεταπτυχιακών εργασιών. 

Λογοκλοπή 

Κατά τη συγγραφή εργασιών στα πλαίσια των μαθημά¬ 
των καθώς και της διπλωματικής εργασίας, ο μεταπτυχι¬ 
ακός φοιτητής υποχρεούται να σέβεται τα πνευματικά δι¬ 
καιώματα των δημιουργών των πηγών που χρησιμοποιεί 
και να τηρεί αυστηρά τους ισχύοντες στο Πανεπιστήμιο 
Θεσσαλίας (Κανονισμός δεοντολογίας) κανόνες για την 
αποφυγή της λογοκλοπής. Ως λογοκλοπή ορίζεται η αυ¬ 
τολεξεί αντιγραφή κειμένου από οποιαδήποτε γραπτή 
πηγή (δημοσιευμένη ή αδημοσίευτη), χωρίς το κείμε¬ 
νο να τίθεται εντός εισαγωγικών ή/και χωρίς να γίνεται 
ορθή βιβλιογραφική αναφορά στην πηγή από την οποία 
αντλείται. Επίσης, ως λογοκλοπή ορίζεται η μεταφορά 
ενός κειμένου σε μια εργασία με ελάχιστες φραστικές 
αλλαγές και χωρίς να γίνεται η δέουσα αναφορά στην 
πηγή από την οποία αντλείται. Ο υποψήφιος κατά τη 
κατάθεση διπλωματικής εργασίας έχει την υποχρέωση 
να επισυνάπτει υπεύθυνη δήλωση ότι δεν αποτελεί (κατά 
το όλον ή κατά μέρος) προϊόν λογοκλοπής. 

Τελική Βαθμολογία του Δ.Μ.Σ. 


Η τελική βαθμολογία του Δ.Μ.Σ. θα είναι το άθροισμα: 
(1) της μέσης βαθμολογίας του συνόλου των μαθημάτων 
του Π.Μ.Σ. που αντιπροσωπεύει σε ποσοστό το 60% της 
συνολικής βαθμολογίας, και (2) της βαθμολογίας της Δι¬ 
πλωματικής Εργασίας σε ποσοστό το 40%. Η βαθμολογία 
για το Δ.Μ.Σ. θα είναι περιγραφική και σε παρένθεση 
θα αναγράφεται η αριθμητική βαθμολογία του μετα¬ 
πτυχιακού φοιτητή με ακρίβεια δύο δεκαδικών ψηφίων: 
Άριστα (8,50 - 10), Λίαν Καλώς (6,50 - 8,49) και Καλώς 
(5 έως 6,49). 

Άρθρο 9 

Διάρκεια Φοίτησης-Αναστολή και Παράταση Φοί- 

τησης-Διαγραφή από το Π.Μ.Σ. 

α) Διάρκεια Φοίτησης 

Η ελάχιστη χρονική διάρκεια για την ολοκλήρωση του 
προγράμματος είναι 2 (δύο) ακαδημαϊκά εξάμηνα. Η φοί¬ 
τηση στο Π.Μ.Σ. για την απόκτηση Δ.Μ.Σ. έχει μέγιστη 
διάρκεια 4 (τέσσερα) ακαδημαϊκά εξάμηνα. Σε εξαιρε¬ 
τικές περιπτώσεις, για την ολοκλήρωση εκπόνησης της 
μεταπτυχιακής διπλωματικής εργασίας μπορεί να δοθεί 
παράταση ενός (1) ακόμη εξαμήνου μετά από εισήγηση 
του επιβλέποντος μέλους Δ.Ε.Π. και απόφαση της Συνέ¬ 
λευσης του Τ μήματος. 

β) Αναστολή και Παράταση Φοίτησης 

Για εξαιρετικούς λόγους (π.χ. για λόγους υγείας, υπη- 
ρετούντες στρατιωτική θητεία, κ.τ.λ.) είναι δυνατή η 
χορήγηση αναστολής φοίτησης για ένα (1) ή δύο (2) 
εξάμηνα. Σε περίπτωση αίτησης αναστολής φοίτησης 
του 1 ου εξαμήνου αναστολή θα αφορά όλο το ακαδη¬ 
μαϊκό έτος. Κατά το χρονικό διάστημα της αναστολής 
αναστέλλονται και τα δικαιώματα του μεταπτυχιακού 
φοιτητή, ενώ ο χρόνος της αναστολής δεν προσμετράτε 
στο χρόνο μέγιστης διάρκειας. 

γ) Διαγραφή από το Π.Μ.Σ. 

Φοιτητής ή φοιτήτρια διαγράφεται από το Π.Μ.Σ. όταν: 

• υπερβαίνει το μέγιστο επιτρεπτό χρόνο φοίτησης, 

• συμπληρώνει τρεις (3) αποτυχίες στην εξέταση ενός 
μαθήματος, 

• αποτυγχάνει δύο (2) φορές στην προφορική εξέταση 
της μεταπτυχιακής διπλωματικής εργασίας και 

Ο φοιτητής, φοιτήτρια που διαγράφεται από το πρό¬ 
γραμμα δικαιούται να λάβει πιστοποιητικό παρακολού¬ 
θησης όσων μαθημάτων έχει ολοκληρώσει. Λόγος δια¬ 
γραφής αποτελεί και αίτηση διαγραφής του ίδιου του 
μεταπτυχιακού φοιτητή. 

Άρθρο 10 

Δίδακτρα 

Για τη φοίτηση στο ΠΜΣ δεν προβλέπεται η καταβολή 
διδάκτρων. 

Άρθρο 11 

Προϋποθέσεις για Απονομή Διπλώματος 

Μεταπτυχιακών Σπουδών 

Για την απόκτηση Διπλώματος Μεταπτυχιακών Σπου¬ 
δών απαιτείται η συμπλήρωση εξήντα (60) πιστωτικών 
μονάδων (ΕΘΤ5) η οποία επιτυγχάνεται με την παρακο¬ 
λούθηση και επιτυχή αξιολόγηση επτά (7) μαθημάτων 

με μέσο όρο βαθμολογίας των μαθημάτων τουλάχιστον 
έξι και μισό (6,5), καθώς και η επιτυχής εκπόνηση διπλω¬ 
ματικής εργασίας. 

Άρθρο 12 

Διδακτικό προσωπικό 

και υποχρεώσεις διδασκόντων 

Για την υλοποίηση του Π.Μ.Σ. θα απασχοληθούν μέλη 
ΔΕΠ του Τμήματος Γεωπονίας Φυτικής Παραγωγής και 
Αγροτικού Περιβάλλοντος του Πανεπιστημίου Θεσσαλί¬ 
ας, καθώς και μέλη ΔΕΠ άλλωνΤμημάτων Πανεπιστημίων 
της ημεδαπής και της αλλοδαπής. Οι διδάσκοντες του 
Π.Μ.Σ. ορίζονται σύμφωνα με τις διατάξεις του άρθρου 
36 του ν. 4485/2017 (ΦΕΚ 114/04-08-2017/τ.Α'). Επίσης 
στο Π.Μ.Σ. μπορούν να απασχοληθούν και άλλες κατη¬ 
γορίες διδασκόντων σύμφωνα με τις διατάξεις του αρ. 
36 του ν. 4485/2017. 

Οι διδάσκοντες στο Π.Μ.Σ. οφείλουν να ενημερώνουν 
έγκαιρα τους μεταπτυχιακούς φοιτητές για τη δομή και 
το περιεχόμενο του μαθήματος που διδάσκουν, να πα¬ 
ρέχουν σχετική με το μάθημα βιβλιογραφία καθώς και 
να ενημερώνουν τους μεταπτυχιακούς φοιτητές για 
τον τρόπο αξιολόγησης του διδασκόμενου μαθήματος. 
Εντός δύο εβδομάδων από την έναρξη του εξαμήνου 
θα ανακοινώνεται το ακαδημαϊκό ημερολόγιο για τις 
δραστηριότητες του Π.Μ.Σ. Τέλος, τα αποτελέσματα 
των εξετάσεων ανακοινώνονται από τον Διδάσκοντα 
και μέσα σε διάστημα είκοσι ημερών στέλνονται στη 
Γραμματεία του Π.Μ.Σ. 

Άρθρο 13 

Υλικοτεχνική υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομή τουΤμήματος 
Γεωπονίας Φυτικής Παραγωγής και Αγροτικού Περιβάλ¬ 
λοντος. Σήμερα η Σχολή Γεωπονικών Επιστημών και το 
Τμήμα Γεωπονίας Φυτικής Παραγωγής και Αγροτικού 
Περιβάλλοντος στεγάζεται σε κτίριο στη Ν. Ιωνία Μαγνη¬ 
σίας, συνολικής επιφάνειας 15.000 τ.μ. όπου λειτουργούν 
η βιβλιοθήκη της Σχολής, τα Εργαστήρια και δραστηριο¬ 
ποιούνται όλα τα μέλη τουΤμήματος Γεωπονίας Φυτικής 
Παραγωγής και Αγροτικού Περιβάλλοντος. Η εκτέλεση 
των εργαστηριακών ασκήσεων και των μεταπτυχιακών 
εργασιών θα πραγματοποιηθεί στα Εργαστήρια του Τρή¬ 


ματος Αναλυτικής Χημείας και Γεωργικής Φαρμακολογί¬ 
ας, Εντομολογίας και Γεωργικής Ζωολογίας, Ζιζανιολογί- 
ας και Φυτοπαθολογίας, καθώς και στο Αγρόκτημα του 
Πανεπιστημίου Θεσσαλίας στο Βελεστίνο, έκτασης 150 
περίπου στρεμμάτων, το οποίο διαθέτει εργαστηριακούς 
χώρους και τον απαιτούμενο μηχανολογικό εξοπλισμό 
καθώς και σε αγροτικές περιοχές ανά την Ελλάδα ανάλο¬ 
γα με τις ανάγκες των μεταπτυχιακών εργασιών. 

Άρθρο 14 

Αξιολόγηση Π.Μ.Σ. 

Αποτίμηση της ποιότητας του εκπαιδευτικού έργου, 
των μαθημάτων και των διδασκόντων του Π.Μ.Σ. γίνεται 
κάθε ακαδημαϊκό εξάμηνο με ευθύνη της Ο.Μ.Ε.Α. του 
Τμήματος και τα αποτελέσματά της περιλαμβάνονται 
στην ετήσια έκθεση εσωτερικής αξιολόγησης. 

Εκτός από τις διαδικασίες εσωτερικής αξιολόγησης, εξω¬ 
τερική ακαδημαϊκή αξιολόγηση διενεργεί ανά πενταετία 
εξαμελής Επιστημονική Συμβουλευτική Επιτροπή (Ε.Σ.Ε.) 
σύμφωνα με το άρθρο 44 του ν. 4485/2017 (ΦΕΚ Α' 114). 

Άρθρο 15 

Χορήγηση Τιμητικών Βραβείων 

Είναι δυνατή η χορήγηση τιμητικών βραβείων επίδο¬ 
σης στους μεταπτυχιακούς φοιτητές του Π.Μ.Σ.. Για κάθε 
ακαδημαϊκό έτος μετά από απόφαση της Σ.Ε. και σύμ¬ 
φωνα με την απόφαση της Σ.Τ. θα υπάρχει η δυνατότητα 
να δίνεται τιμητικό βραβείο στον υποψήφιο ο οποίος 
θα εισαχθεί στο Π.Μ.Σ. με την μεγαλύτερη βαθμολογία 
μεταξύ όλων των υποψηφίων. Παράλληλα, ο υποψήφιος 
που αποφοιτεί με την καλύτερη βαθμολογία σε κάθε 
περίοδο ορκωμοσίας θα λαμβάνει τιμητικό βραβείο. 

Άρθρο 16 

Λοιπές Διατάξεις 

Τυχόν θέματα που δεν καλύπτονται από τη σχετική νο¬ 
μοθεσία ή τον Εσωτερικό Κανονισμό του Προγράμματος 
Μεταπτυχιακών Σπουδών, θα επιλύονται με αποφάσεις 
της Σ.Τ τουΤΓΦΠΑΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

